Þjóðhátíðardagur Íslendinga er haldinn hátíðlegur í dag um allt land nú þegar lýðveldið Ísland fagnar 75 ára afmæli . Lýðveldishátíðin var haldin á Þingvöllum þann 17. júní 1944 . Klukkan 13:30 setti forsætisráðherra , dr. jur . Björn Þórðarson , hátíðina með ávarpi . Eftir það var haldin guðsþjónusta . Kl. 13:55 var fundur sameinaðs Alþingis settur og þingsályktun Alþingis frá 16. júní tekin til dagskrár . Að því loknu hringdi forseti sameinaðs þings bjöllu og var klukkan þá nákvæmlega 14.00 . Lýðveldisfáninn var síðan dreginn að hún og þingmenn risu úr sætum um leið og kirkjuklukkum var hringt yfir mannfjöldann og um allt land í 2 mínútur frá Útvarpsstöðinni í Reykjavík . Eftir ávarp forseta sameinaðs þings , samþykkti Alþingi einróma að frá og með þeim degi skyldi Ísland vera lýðveldi . Að því búnu kaus Alþingi fyrsta forseta lýðveldisins , Svein Björnsson , en hann er eini forseti Íslands , sem aldrei var til þess embættis kjörinn af þjóðinni . Forsíðumynd : Sóley Lilja Magnúsdóttir nýstúdent frá MTR